Maksutapahtumien vahvistaminen kortinhaltijan allekirjoituksella on vähentynyt merkittävästi, kun korttimaksamisen teknologia ja turvallisuus ovat kehittyneet. Ensin tuli käyttöön maksutapahtuman vahvistaminen kortin sirun ja PIN-koodin kautta. Tämän jälkeen lähimaksaminen ja mobiilimaksaminen ovat yleistyneet. Maksuteknologian kehittymisen myötä korttiyhtiöiden vaatimukset ovat muuttuneet ja ne eivät enää vaadi allekirjoitusta kortteihin. Tästä syystä päätimme jättää nimikirjoituspaneelin (allekirjoitusnauhan) pois kaikista korttituotteistamme, jotka uudistamme. Muutos selkiyttää ulkoasua ja jättää enemmän tilaa olennaisille tiedoille, kuten korttinumerolle ja turvakoodeille.